cyanic-selkie/wikianc huggingface dataset:
மண்முனைப் பாலம்
மண்முனைப் பாலம் (Manmunai Bridge) என்பது, இலங்கையின் மட்டக்களப்பு மாவட்டத்தில் அமைந்துள்ள ஒரு சாலைப் பாலம் ஆகும். இது மட்டக்களப்பு வாவியின் படுவான் கரையையும் எழுவான் கரையையும் இணைக்கும் வகையில் அந்த வாவிக்குக் (கடல் நீரேரி அல்லது கடற்காயலுக்குக்) குறுக்காக அமைந்துள்ளது. இந்தப் பாலமே மட்டக்களப்பின் கரையோரத்தைத் தலைநிலத்துடன் இணைத்த முதல் பாலமாகும். மட்டக்களப்பு நகரிலிருந்து படுவான் கரையில் உள்ள மட்டக்களப்பு, அம்பாறைப் பகுதிகளுக்குச் செல்வதற்கான 30 கிலோமீட்டர் தூரத்தைக் குறைப்பதற்கான ஒரு மாற்று வழியாக இது விளங்குகிறது. இந்தப் பாலத்தினூடாகக் கொக்கட்டிச்சோலைப்பகுதி மக்கள் இலகுவாகவும், மிக விரைவாகவும் மட்டக்களப்பு நகரத்துக்கு சென்றுவர வசதியேற்பட்டுள்ளது. முன்னர் சிறிய படகுகள் மூலம் கடல் நீரேரி ஊடாகவே போக்குவரத்து இடம்பெற்றது.
இலங்கைக்கும் சப்பானுக்கும் இடையிலான இராசதந்திர உறவின் 60 ஆவது ஆண்டைக் குறிக்கும் வகையில், சப்பான் பன்னாட்டுக் கூட்டுறவு முகமை (Japan International Cooperation Agency) இலங்கை அரசுக்கு வழங்கிய 1.206 மில்லியன் யென்களைப் பயன்படுத்தி இந்தப் பாலமும் தரைப்பாலமும் கட்டப்பட்டன.
மேற்கோள்கள்
பகுப்பு:இலங்கையில் உள்ள பாலங்கள்
லெனின்கிராத் மாகாணம்
லெனின்கிராடு ஒப்லாஸ்து ரஷ்யாவில் உள்ள ஆட்சிப்பிரிவுகளில் ஒன்று. இது ரஷ்யாவின் வடமேற்கே உள்ள ஓர் ஒப்லாச்து. இவ் ஒப்லாஸ்து ஆகஸ்டு 1 1927ல் நிறுவப்பட்டாலும் 1945 வரையிலும் எல்லைகள் உறுதி செய்யப்பெறாமல் இருந்தது. இது முன்னர் சென் பீட்டர்ஸ்பேர்க் எனப் பெயர் பெற்றிருந்தது
இந்த ஒப்லாஸ்து 84,500 சதுர கி.மீ பரப்பளவு கொண்டது. இங்கு உள்ள மக்கள்தொகை 1,669,205 (2002 ரஷ்ய கணக்கெடுப்பின்படி).
மேற்கோள்கள்
பகுப்பு:உருசியாவின் மாகாணங்கள்
கீழ்பெண்ணாத்தூர் (சட்டமன்றத் தொகுதி)
கீழ்பெண்ணாத்தூர் சட்டமன்றத் தொகுதி, திருவண்ணாமலை மாவட்டத்தில், புதிதாக உருவாக்கப்பட்ட ஒரு சட்டமன்றத் தொகுதியாகும். 2008ஆம் ஆண்டு தொகுதி மறுசீரமைப்பிற்குப் பின் தமிழ்நாடு சட்டமன்றத்தின் ஒரு தொகுதியாக்கப்பட்டது.
இத்தொகுதியானது கீழ்பெண்ணாத்தூர் வட்டத்தில் உள்ள கீழ்பெண்ணாத்தூர் ஊராட்சி ஒன்றியத்தின் 45 கிராம ஊராட்சிகளும், திருவண்ணாமலை வட்டத்தில் உள்ள துரிஞ்சாபுரம் ஊராட்சி ஒன்றியத்தின் 47 கிராம ஊராட்சிகளையும் மற்றும் திருவண்ணாமலை ஊராட்சி ஒன்றியத்தின் 20 கிராம ஊராட்சிகளையும் கொண்டது.
கீர்த்தி நிதி பிஸ்தா
கீர்த்தி நிதி பிஸ்தா (Kirti Nidhi Bista) (कीर्तिनिधि विष्ट; 15 சனவரி 1927 – 11 நவம்பர் 2017) நேபாள அரசியல்வாதியான கீர்த்தி நிதி பிஸ்தா, பிரதம அமைச்சராக 1969 - 1970, 1971 - 1973 மற்றும் 1977 -1979 காலகட்டங்களில் நேபாள பிரதம அமைச்சராக மூன்று முறை  பதவி வகித்தவர். 2005ல் நேபாள மன்னர் ஞானேந்திராவிற்கு எதிராக நடைபெற்ற நேபாள மக்கள் புரட்சி துவங்கிய போது, கீர்த்தி நிதி பிஸ்தா, நாட்டின் துணைத் தலைவராக நியமிக்கப்பட்டார். மக்கள் கிளர்ச்சி வலுவடைந்த போது, நேபாள அரசை மன்னர் ஞானேந்திரா கலைக்கும் வரை, அரசின் துணைத் தலைவர் பதவியிலிருந்தார்.
கீர்த்தி நிதி பிஸ்தா, நீண்டகால புற்றுநோயால் தமது 90வது அகவையில், 11 நவம்பர் 2017 அன்று காலமானார்.
மேற்கோள்கள்
பகுப்பு:1927 பிறப்புகள் பகுப்பு:2017 இறப்புகள் பகுப்பு:நேபாள பிரதம அமைச்சர்கள் பகுப்பு:நேபாள அரசியல்வாதிகள்
கீழ்பெண்ணாத்தூர் (சட்டமன்றத் தொகுதி)
தொகுதியில் அடங்கியுள்ள பகுதிகள்
கீழ்பெண்ணாத்தூர் (பேரூராட்சி) மற்றும் வேட்டவலம் (பேரூராட்சி)
வாக்காளர் எண்ணிக்கை
2021-ஆம் ஆண்டில் இத்தொகுதியில் மொத்த வாக்காளர்கள் 1,23,722 ஆவர். இத்தொதியில் வன்னியர், பட்டியல் மக்கள், உடையார், ரெட்டியார், நாயுடு மக்கள் அதிகம் உள்ளனர்.
தேவரும் மாந்தரும்
தேவர்கள் மனித உருவில் நடமாடுவதாக நம்பினர். தேவர்களைத் தெய்வம் எனவும் வழங்குவர். தேவர் சூடிய பூவில் வண்டு மொய்க்காதாம். மக்கள் சூடிய பூவில் வண்டு மொய்க்கும். தெய்வம் சூடிய அணிகலன்கள் அவர்களது உடலோடு ஒன்றிக் கிடக்குமாம். மக்கள் செய்யப்பட்ட அணிகலன்களைப் பூண்டிருப்பார்கள். வள்ளி என்பது பெண்ணின் முலையிலும் தோளிலும் கொடி போல் எழுதப்படுவது. தெய்வங்களுக்கு வள்ளி எழுதப்பட்டிருக்காது. மனிதன் சூடிய பூ வாடிவிடும். தெய்வம் சூடிய பூ வாடுவதில்லை. மாந்தர்ரின் கண்கள் சுழலும், இமைக்கும். தேவரின் கண்கள் சுழல்வதில்லை, இமைப்பதில்லை. மாந்தர்க்கு அச்ச உணர்வு தோன்றும். தேவர்களுக்கு அது தோன்றுவதில்லை. (மற்றும் மனிதனுக்கு வியர்வை தோன்றும். தேவர்க்கு வியர்வை இல்லை)
கடவுளுக்குக் கால்கள் நிலத்தில் பாவுவதில்லையாம்.
தனியே நிற்கும் அழகியைப் பார்க்கும் ஒருவன் இவள் தேவதையோ என ஐயுறும்போது இங்குக் காட்டப்பட்ட வேறுபாடுகளால் நிற்பவள் மண்மகள் என உணர்ந்துகொள்வானாம். இலக்கியங்களில் இப்படி ஒரு கற்பனை நிகழ்வு.
அடிக்குறிப்பு
பகுப்பு:நம்பிக்கைகள்
நுவான் குலசேகர
குலசேகர முதியன்சேலாகே தினேஷ் நுவன்குலசேகர (பிறப்பு:ஜூலை 22, 1982 நிட்டம்புவை) அல்லது சுருக்கமாக நுவன் குலசேகர இலங்கைத் துடுப்பாட்ட அணியின் வீரர் ஆவர். இவர் சிறப்பு அதிவேகப் பந்து வீச்சாளராக அணியில் இடம் பிடித்துள்ளார். இவர் இலங்கையின் முதல்தர துடுப்பாட்டக் கழகமான கோல்ட்ஸ் துடுப்பாட்ட கழகத்துக்கும், காலி துடுப்பாட்டக் கழகத்துக்கும் விளையாடி வருகின்றார். குசேகர தனது முதலாவது ஒருநாள் பன்னாட்டுத் துடுப்பாட்டப் போட்டியை நவம்பர் 18, 2003 அன்று இங்கிலாந்து துடுப்பாட்ட அணிக்கு எதிராக தம்புளையில் விளையாடினார். மேலும் முதலாவது தேர்வுத் துடுப்பாட்ட போட்டியை ஏப்ரல் 4 2005 அன்று நியூசிலாந்து துடுப்பாட்ட அணிக்கு எதிராக நியூசிலாந்தின் நேப்பியர் நகரில் விளையாடினார்.
துடுப்பாட்டம்
இதுவரை விளையாடியுள்ள உலகக் கிண்ணப் போட்டிகள்: 2 இதுவரை விளையாடியுள்ள ஒருநாள் சர்வதேச போட்டிகள்: 83 இதுவரை விளையாடியுள்ள ஏ- தர போட்டிகள்: 161
பந்து வீச்சு
இதுவரை விளையாடியுள்ள உலகக் கிண்ணப் போட்டிகள்: 2 இதுவரை விளையாடியுள்ள ஒருநாள் சர்வதேச போட்டிகள்: 83
இதுவரை விளையாடியுள்ள ஏ- தர போட்டிகள் போட்டிகள்: 161
வெளியிணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
பெத்தநாடார்பட்டி முப்பிடாதியம்மன் கோயில்
பெத்தநாடார்பட்டி முப்பிடாதியம்மன் கோயில் தமிழ்நாட்டில் திருநெல்வேலி மாவட்டம், பெத்தநாடார்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சோமதத்தன்
சோமதத்தன், சந்தனுவின் தம்பியான பாக்லீக நாட்டு மன்னர் பாக்லீகரின் மகன் ஆவார். குருச்சேத்திரப் போரில் சோமதத்தன், தன் தந்தை பாக்லீகர் மற்றும் மகன் பூரிசிரவசுவுடன் கௌரவர் அணியில் இணைந்து பாண்டவர்களுக்கு எதிராக போரிட்டார்கள். துரோண பருவத்தின் போது, சாத்தியகியுடன் போரிட்டு சோமதத்தன் மாண்டார்.
வெளி இணைப்புகள்
பகுப்பு:மகாபாரதக் கதை மாந்தர்கள்
குமார் கந்தர்வன்
ஆரம்பகால வாழ்க்கையும் கல்வியும்
கந்தர்வன் இந்தியாவின் கர்நாடகாவின் பெல்காம் அருகே சுலேபவியில் கன்னட மொழி பேசும் வீர சைவக் குடும்பத்தில் பிறந்தார். ஐந்து வயதிற்குள், இவர் தனது இசை மேதையின் அறிகுறிகளைக் காட்டினார். 10 வயதில் மேடையில் தோன்றினார். இவருக்கு 11 வயதாக இருந்தபோது, இவரது தந்தை இவரை நன்கு அறியப்பட்ட செம்மொழி ஆசிரியரான பி.ஆர். தியோதரின் கீழ் இசை படிக்க அனுப்பினார். இவரது நுட்பம் மற்றும் இசை அறிவு ஆகியவற்றில் தேர்ச்சி மிகவும் விரைவாக இருந்தது, காந்தர்வா 20 வயதை அடைவதற்கு முன்பே பள்ளியில் கற்பித்தார். இவரது 20 களின் முற்பகுதியில், இசையின் நட்சத்திரமாகக் காணப்பட்டார். மேலும் விமர்சகர்களால் பாராட்டப்பட்டார்.
விரைவில், கந்தர்வன் காச நோயால் பாதிக்கப்பட்டார். மேலும் ஒருபோதும் பாடக்கூடாது என்று மருத்துவர்களால் அறிவுறுத்தப்பட்டது.
1952 ஆம் ஆண்டில், காசநோய்க்கான மருந்து கண்டுபிடிக்கப்பட்டவுடன் இவர் மருந்தை எடுக்கத் தொடங்கினார். படிப்படியாக, இவர் குணமடைந்து மீண்டும் பாடத் தொடங்கினார். இருப்பினும், இவரது குரல் மற்றும் பாடும் பாணி எப்போதும் அவரது நோயின் வடுக்களைத் தாங்கியே நின்றது. இவரது நுரையீரலில் ஒன்று பயனற்றதாக இருந்தது, எனவே இவர் ஒரு நுரையீரலுடன் பாடவேண்டியிருந்தது.
திருமணம்
ஏப்ரல் 1947 இல் தியோதரின் பள்ளியில் மற்றொரு குரல் ஆசிரியரான பானுமதி கன்சு என்பவரை மணந்தார்.
இறப்பு
இந்துஸ்தானி இசையின் மேதையான பண்டிட் குமார் கந்தர்வன், சனவரி 12, 1992 அன்று, மத்திய பிரதேசத்தின் தனது தேவாஸ் இல்லத்தில், நுரையீரல் தொற்று காரணமாக இறந்து போனார். மற்றும் பல ஆண்டுகளாக நோய்வாய்ப்பட்ட நீண்ட வரலாற்றின் பின்னர் மூச்சு விட்டார். பத்ம பூசண், பத்ம விபூசன் மற்றும் காளிதாஸ் சம்மன் போன்ற விருதுகளால் கௌவரவிக்கப்பட்டார்.
வெளி இணைப்புகள்
பகுப்பு:கன்னட மக்கள் பகுப்பு:1992 இறப்புகள் பகுப்பு:1924 பிறப்புகள் பகுப்பு:இசைக் கலைஞர்கள்
காமலாபுரம் மாரியம்மன் கோயில்
காமலாபுரம் மாரியம்மன் கோயில் தமிழ்நாட்டில் சேலம் மாவட்டம், காமலாபுரம் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் மாரியம்மன், காளிம்மன், மாரியம்மன் சன்னதிகளும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் பொங்கல் விழா, 3 நாட்கள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரைனோலோபோய்டியே
ரைனோலோபோய்டியே (Rhinolophoidea) என்பது வெளவால்களின் பெருங்குடும்பம் ஆகும். இது பின்வரும் குடும்பங்களைக் கொண்டுள்ளது: கிராசோனிக்டெரிடே, கிப்போசிடெரிடே, மெகாடெர்மாடிடே, ரைனோலோபிடே, ரைனோனிக்டெரிடே மற்றும் ரைனோபொமாடிடே. யின்ப்டெரோசிரோப்டெரா என்ற துணைவரிசையினை உள்ளடக்கிய இரண்டு பெரும்குடும்பங்களில் இதுவும் ஒன்று. மற்றொன்று தெரோபோடோய்டியா. இதில் தெரோபோடிடே குடும்பம் மட்டும் உள்ளது.
தொகுதி பிறப்பு
2016ஆம் ஆண்டின் ஆய்வின் அடிப்படையில் ரைனோலோபோய்டியாவிற்குள் உள்ள இன உறவுகள் பின்வருமாறு.
மேற்கோள்கள்
பகுப்பு:பாலூட்டிக் குடும்பங்கள் பகுப்பு:வௌவால்கள்
ஜே. டப்ளியு. ஹர்ண்
'''ஜே. டப்ளியு. ஹர்ண்' (J. W. Hearne'', பிறப்பு: பெப்ரவரி 11 1891, இறப்பு: 	செப்டம்பர் 14 1965) இங்கிலாந்து அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டியிலும், 647 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 - 1926 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1891 பிறப்புகள் பகுப்பு:1965 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
பெல் ஹூக்சு
பெல் ஹூக்சு என்ற புனைப்பெயரில் பரவலாக அறியப்படும் குளோரியா ஜீன் வாட்கின்சு (Gloria Jean Watkins, 25, செப்டம்பர், 1952 - 15, திசம்பர், 2021), ஆபிரிக்க-அமெரிக்க  பெண்ணிய எழுத்தாளரும் பேச்சாளரும் ஆவார். கென்டக்கியில் உழைப்பாளர் குடும்பத்தில் பிறந்து வளர்ந்த இவர் 1976இல் ஆசிரியப் பணியில் சேர்ந்தார். 1976இல் தென் கலிபோர்னியா பல்கலைக்கழகத்தில் கற்பிக்கத் தொடங்கினார். 1995 முதல் நியூயார்க் நகரக் கல்லூரியில் சிறப்பான ஆங்கிலப் பேராசிரியராக பணியாற்றுகிறார். முப்பதுக்கும் மேற்பட்ட நூல்களை எழுதியுள்ளார். தமது ஆக்கங்களில் வாட்கின்சு சமூகத்தை விமரிசித்து வருகிறார். அமெரிக்காவை ஓர் வெள்ளையராதிக்க, குடும்பத்தலைவராதிக்க, முதலாளித்துவ நாடாக விவரிக்கிறார்.
நூல்கள்
1978இல் முதல் புத்தகத்தை பதிப்பித்தார்; இது அவரது கவிதைகளைத் தொகுத்து அண்ட் தேர் வீ வெப்ட்: பொயம்சு என்ற தலைப்பில் கோலெமிக்சு பதிப்பகத்தால் வெளியிடப்பட்டது. 1981இல் ''ஆய்ன்ட் ஐ எ உமன்? பிளாக் விமென் அண்டு பெமினிசம் '' (நான் பெண்ணில்லையா: கருப்பின மகளிரும் பெண்ணியமும்) என்ற நூலை சௌத்எண்டு அச்சகம் பதிப்பித்தது. இதுவே அவரது முதல் ஆய்வு நூலாக அமைந்தது. இதனை எழுத ஆறு ஆண்டுகள் எடுத்துக் கொண்டார்; அச்சிட எட்டு ஆண்டுகள் ஆயிற்று. இசுட்டான்போர்டு பல்கலைக்கழகத்தில் பட்டப்படிப்பு படித்துக் கொண்டிருக்கையில் தமது 19வது அகவையில் இந்நூலை எழுதத் தொடங்கினார்.
1980களில் யேல் பல்கலைக்கழகத்தில் தன்னுடைய பெண் மாணாக்கர்கள் தங்கள் பிரச்சினைகளை எடுத்துரைக்க சிஸ்டர்ஸ் ஆஃப் தி யாம் என்ற குழுவை துவங்கினார். 1993இல் இதே பெயரில் நூல் வெளியிட்டார். உளவியல்சார் பிரச்சினைகளை விவாதிக்கும் அவரது முதல் நூலாக இது அமைந்தது. பெல் ஹூக்சு சிறுவர்களுக்காக நான்கு புத்தகங்களை எழுதியுள்ளார். இதில் ஹாப்பி டு பி நாப்பி என்ற நூல் புகழ்பெற்றது.
புனைபெயர்
தனது கொள்ளுப் பாட்டி பெல் பிளையர் ஹூக்சிடமிருந்து தமது புனைப்பெயரைத் தெரிவு செய்தார். தமது புனைப்பெயரில் ஆங்கில மொழி மரபுக்கு மாறாக பெயர்ச்சொல்லில் பெரிய எழுத்துக்களைத் தவிர்த்தார். தம்மை விட தமது எழுத்துக்களே முக்கியமென்பதை உணர்த்தவே இவ்வாறு புனைப்பெயரை எழுதுவதாகக் கூறியுள்ளார்.
ஆவணப் படங்கள்
அரசியல் குறித்த பல ஆவணப்படங்களில் தோன்றியுள்ளார். இவரது சிறுவர் புத்தகமான ஹாப்பி டு பி நாப்பி ஆவணப்படமாக தயாரிக்கப்பட்டு 2004ஆம் ஆண்டின் சிறந்த ஆவணப்பட விருது பெற்றது.
மேற்சான்றுகள்
பகுப்பு:1952 பிறப்புகள் பகுப்பு:2021 இறப்புகள் பகுப்பு:ஆபிரிக்க அமெரிக்க எழுத்தாளர்கள் பகுப்பு:பெண்ணியவாதிகள் பகுப்பு:பெண்ணிய எழுத்தாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:ஐக்கிய அமெரிக்கப் பெண்ணியவாதிகள்
கங்கை ஆறு புத்துயிர்ப்புத் திட்டம்
கங்கை ஆறு புத்துயிர்ப்புத் திட்டம் என்பது இந்தியாவில் ஓடும் கங்கை ஆற்றினை தூய்மைப்படுத்தும் நோக்கில் வடிவமைக்கப்பட்ட ஒரு திட்டமாகும். இந்திய நடுவண் அரசால் நிறுவப்பட்ட சுத்தமான கங்கைக்கான தேசிய இயக்கம் எனும் அமைப்பு, இத்திட்டத்தை இயக்குகிறது. குமுகாய அமைப்பாக பதிவு செய்யப்பட்டுள்ள இவ்வமைப்பு, இந்திய அரசின் நீர்வள அமைச்சகத்தின் கட்டுப்பாட்டின்கீழ் வருகிறது.
வெளி இணைப்புகள்
பகுப்பு:இந்தியாவில் நீர் மேலாண்மை
பைக்காரா அருவி
நீலகிரி மாவட்டத்தில் உள்ள முக்கிய சுற்றுலாத் தலங்களில் பைக்காரா அருவியும் ஒன்று. உதகமண்டலம் அருகேயுள்ள பைக்காரா என்ற ஊரில் உற்பத்தியாகும் ஆறானது பைக்காராஅருவியாக உருவெடுத்துள்ளது. 55மீ மற்றும் 61மீ உயரத்திலிருந்து கொட்டும் தொடரருவியாகச் சுற்றுலாப் பயணிகளைக் கவர்கிறது. இந்த‌ பைக்காரா ஆற்றின் குறுக்கே ஊட்டி-கூடலூர் சாலையின் அருகே பைக்காரா அணை கட்டப்பட்டுள்ளது. மிகவும் பிரசித்திப்பெற்ற‌ சுற்றுலாப் படகு நிலையம் இதில் அமைந்துள்ளது.
கர்ண பருவம்
துரியோதனனின் தம்பியான துச்சாதனனின் மார்பைக் கிழித்து இரத்தத்தைக் குடிப்பதன் மூலம் பீமன் தனது சபதத்தை நிறைவேற்றிக் கொள்வதும் இப்பருவத்திலேயே ஆகும். இறுதியாக அருச்சுனன் கர்ணனுடன் போர் புரிவதும், அருச்சுனன் கர்ணனைக் கொல்வதும் இப்பருவத்தின் இறுதிப்பகுதியில் வருகின்றன. 69 பிரிவுகளாகப் பிரிக்கப்பட்டு உள்ள இப்பருவத்தில் 4964 பாடல்கள் உள்ளன.
வெளியிணைப்புக்கள்
பகுப்பு:மகாபாரத பருவங்கள் பகுப்பு:குருச்சேத்திரப் போர்கள்
கார்லா புரூனி
கார்லா புரூனி-சார்கோசி  (Carla Bruni-Sarkozy (பிறப்பு கார்லா கில்பெர்ட்டா புரூனி டெடெசுகி; திசம்பர் 23, 1967) ஓர் இத்தாலிய-பிரெஞ்சு பாடலாசிரியர், பாடகர், நடிகை மற்றும் முன்னாள் விளம்பர வடிவழகி.  பிரெஞ்சுக் குடியரசுத் தலைவர் நிக்கொலா சார்கோசியை 2008ஆம் ஆண்டு பெப்ரவரியில் திருமணம் புரிந்து அவர் மூலம் ஓர் பெண்மகவிற்கு  தாயாக உள்ளார்.
காப்புமாலை
காப்புமாலை என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். இறைவன் காக்கவேண்டி மூன்று, ஐந்து அல்லது ஏழு பாடல்களால் பாடுவதே காப்புமாலை எனப்படுகின்றது.
இவற்றையும் பார்க்கவும்
பகுப்பு:சிற்றிலக்கிய வகைகள்
ஆத் தர்மி
ஆத்-தர்மி (Ad-Dharmi) என்பது சாமர் விவசாயத் தொழிலாளர்களின் தலித் பட்டியல் சாதி ஆகும். இது முக்கியமாக இந்தியாவில் பஞ்சாப் மாநிலத்தில் காணப்படுகிறது. இன்றைய நிலவரப்படி, இவர்களுக்கு கல்வித்துறையிலும், அரசு வேலைகளிலும் இட ஒதுக்கீடு பெற உரிமை உண்டு. ஏனெனில் இவர்கள் ஒரு பட்டியல் சாதியினராக அங்கீகரிக்கப்படுகிறார்கள். பஞ்சாபில் மொத்த தலித் மக்களில் 14.9% ஆதி தர்மிகள் உள்ளனர்.
தோற்றம்
தமிழ்நாட்டின் ஆதி திராவிட இயக்கம் போன்ற ஒரு தனித்துவமான மத அடையாளத்தைப் பெறுவதற்காக 1920களில் ஆத்-தர்ம இயக்கம் தொடங்கப்பட்டது. ஆத்- தர்ம இயக்கத்தின் நிறுவனர் மங்கு ராம் முகோவலியா (கதர் கட்சியின் நிறுவன உறுப்பினர்), மாஸ்டர் குர்பந்தா சிங் ( காங்கிரஸ் மூத்த தலைவர்) பி.எல். கெர்ரா மற்றும் அமைப்பின் செயலாளராக இருந்த பண்டிட் ஹரி ராம் (பண்டோரி பிபி) ஆகியோரும் இருந்தனர்.
இந்த இயக்கம் 13 ஆம் நூற்றாண்டின் பக்தி இயக்கத் துறவியான ரவிதாசரை அவர்களின் ஆன்மீக குருவாகவும், தனி சடங்கு மரபுகளுக்காக ஒரு புனித நூலாக ஆத் பார்காஷையும் கொண்டுள்ளது. 1925 ஆம் ஆண்டில் ஆங்கிலேயர்கள் இந்தியாவை ஆண்டபோது ஒரு நம்பிக்கை இருந்ததால் ஆத் தர்மி தலித்துகள் ஒன்றினைந்தனர்.
1931 ஆம் ஆண்டு மக்கள்தொகை கணக்கெடுப்பில், 450,000 க்கும் அதிகமானோர் ஆத் தர்ம (அல்லது அசல் மதம் ) என்று அழைக்கப்படும் புதிய பூர்வீக நம்பிக்கையின் உறுப்பினர்களாக தங்களை பதிவு செய்தனர். ஆனால் இந்த நம்பிக்கையும் இயக்கமும் இந்தியாவின் சுதந்திரத்திற்குப் பிறகு மறைந்து போனது. ஏனெனில் அதன் தலைவர் மாநில அரசியலில் பெருமளவில் குவிந்ததால், இந்து, சீக்கிய, பௌத்த சமூகங்களிலிருந்து குறைந்த சாதியினருக்கு மட்டுமே அரசாங்கத்தின் இடஒதுக்கீடு கொள்கை இருந்தது.
ஆத் தர்மிகளின் குலங்களில் - பதான், பெய்ன்கள், படோய், பட்டி, கமோரி, ஹீர், கதனா, மெஹ்மி, புண்ட்வால், சித்து, சௌகான், பங்கர், கஜ்லா, சம்பர் மற்றும் காலர் ஆகியோர் அடங்குவர்.
தற்போதைய சூழ்நிலைகள்
ஆத் தர்மிகள் குரு ரவிதாசரின் ( இப்போது ரவிதாசிய மதம் ) பின்பற்றுபவர்களாக இருந்தாலும், சீக்கிய மதத்தின் கூறுகளையும் இணைத்துக்கொள்கிறார்கள், ஏனெனில் இவர்கள் குரு கிரந்த் சாகிப்பை தங்கள் மத உரையாக கருதுகின்றனர். ஆனால் வியன்னாவில் ராமானந்தா தாசைக் கொன்ற பிறகு இவர்கள் நிறையத் துண்டாடப்பட்டதுடன், இவர்கள் தனித்தனி அமிர்த்பானி மற்றும் பழக்க வழக்கங்களை உருவாக்கினர்.
இவர்களின் ஒவ்வொரு குடியேற்றத்திலும் ஒரு குருத்வாராக்களும், ரவிதாச பவான்கள் உள்ளனர். அவை வழிபாட்டு மையமாகவும் சமூகத்தின் மையமாகவும் உள்ளன.
ஆத்-தர்மிகளின் பாரம்பரிய தொழில் தோல் பதனிடுதல் ஆகும் பெரும்பான்மையானவர்கள் விவசாயிகளில் ஈடுபட்டனர். பல ஆத்-தர்மிகள் சிறந்த வாய்ப்புகளுக்காக நகரங்களுக்கும் நகரங்களுக்கும் குடியேறத் தொடங்கியுள்ளனர். மற்ற பஞ்சாபி சமூகங்களைப் போலவே, ஆத் தர்மிகளும் இனக்குழுவின் வெளிநாட்டு குடியேற்றத்தில் பங்கேற்றுள்ளனர். ஐரோப்பாவிலும், வட அமெரிக்காவிலும், குறிப்பாக ஐக்கிய இராச்சியத்தில் உள்ள ஆத்-தர்மிகளின் எண்ணிக்கை இப்போது பெரிய அளவில் இல்லை.
மேற்கோள்கள்
பகுப்பு:தலித் சமூகங்கள் பகுப்பு:வைணவ சமயம் பகுப்பு:இந்து சமயப் பிரிவுகள்
ஒபாயதுல்லா பைக்
தனிப்பட்ட வாழ்க்கை
1936 இல் இந்தியாவின் ராம்பூரில் பிறந்த பேக், 1947 இல் பாகிஸ்தான் சுதந்திரம் அடைந்ததைத் தொடர்ந்து 1950 களின் முற்பகுதியில் தனது குடும்பத்தினருடன் கராச்சிக்கு குடிபெயர்ந்தார். பைக் தனது இடைநிலைக் கல்லூரியைத் தாண்டி முறையாக கல்வி கற்கவில்லை. அவரது மனைவி சல்மா பேக் தொலைக்காட்சியில் நிகழ்ச்சிகளை நடத்துவது மற்றும் கல்வித்துறையில் சேவை செய்ததன் மூலம் பரவலாக அறியப்பட்டார்.
ஒபாயதுல்லா பைக்கிற்கு மூன்று மகள்கள் இருந்தனர். இவரது மூத்த மகள் மரியம் ஒபாயதுல்லா பைக், காட்சி ஊடக கலைஞர் மற்றும் அமெரிக்காவில் நாடக நடிகராகப் பணிபுரிந்தார். இவர் தனது தந்தையின் தொழிலான திரைப்படங்களைத் தயாரிக்கும் பணிகளிலும் ஈடுபட்டார். இவரது இரண்டாவது மகள் பாத்திமா ஆதர்ஷ், நடிகர் ஆதர்ஷ் அயாஸை மணந்து பாகிஸ்தான் தொலைக்காட்சியில் பணிபுரிகிறார். மூன்றாவது மற்றும் இளைய மகள் அமினா பேக் தி நியூஸ் இன்டர்நேஷனலில் எனும் செய்தித்தாள் நிறுவனத்தில் பணிபுரிகிறார்.
தொழில்
பாக்கிஸ்தானிய தொலைக்காட்சியின் முன்னோடி மற்றும் ஆளுமையான அஸ்லம் அஸ்ஹார் பெய்கிற்கு உதவியதுடன், அவரை பாக்கித்தானிய மக்களுக்கும் அறிமுகப்படுத்தினார். 1967 ஆம் ஆண்டில் வெளியான கசவ்தி எனும் வினாடி வினாப் போட்டி தொலைக்காட்சி நிகழ்ச்சியில் பங்கேற்றதன் மூலம் இவர் பரவலாக அறியப்பட்டார். 1970 ஆம் ஆண்டில் இப்திகார் அரிஃப் என்பவருடனும் 1990 ஆம் ஆண்டில் கசி சலாகுதீன் என்பவருடனும் இணைந்து இந்த நிகழ்ச்சியினை நடத்தினார். இந்த நிகழ்ச்சியில் 20 கேள்விகள் கேட்கப்படும். அவை இலக்கியம் மற்றும் தற்போதைய நிகழ்வுகளை அடிப்படையாகக் கொண்டு இருக்கும்.
இயற்கை மற்றும் இயற்கை வளங்களைப் பாதுகாப்பதற்கான சர்வதேச ஒன்றியத்தில் தேசிய மற்றும் பிராந்திய மொழிகள் இயக்குநராக ஆறு ஆண்டுகள் பணியாற்றினார், அங்கு சுற்றுச்சூழல் பிரச்சினைகளை மையமாகக் கொண்ட பாகிஸ்தானின் முதல் உருது மொழி இதழான ஜரீதாவை நிறுவினார்.
தொலைக்காட்சி மற்றும் தயாரிப்பு வாழ்க்கைக்கு முன்னர், பேக் உதவி பதிப்பசிரியராக ஆஷூஜா இதழில் பணியாற்றினார். மொழிபெயர்ப்பாளர் / அறிவிப்பாளராகவும், வெளி சேவைகள்,டெய்லி ஹுரியாட் செய்தித்தாளில் உதவி ஆசிரியராகவும் இவர் பணியாற்றியுள்ளார்.
மரணம் மற்றும் மரபு
ஒபாயதுல்லா பெக் 22 ஜூன் 2012 அன்று கராச்சியில் 75 ஆம் வயதில் இறந்தார்.
குறிப்புகள்
பகுப்பு:2012 இறப்புகள் பகுப்பு:1936 பிறப்புகள் பகுப்பு:பாக்கித்தானிய எழுத்தாளர்கள்
பூஞ்ச் மாவட்டம், பாகிஸ்தான்
பூஞ்ச் மாவட்டம், பாகிஸ்தான், காஷ்மீர் பிரச்சினை விளைவாக நடந்த முதலாம் இந்திய -பாகிஸ்தான் போரின் போது, காஷ்மீர் அரசிடமிருந்து, பாகிஸ்தான் ஆக்கிரமிப்பு செய்த ஆசாத் காஷ்மீரின் 10 மாவட்டங்களில் ஒன்றாகும். இதன் நிர்வாகத் தலைமையிடம் ராவலாகோட் நகரம் ஆகும். இம்மாவட்டம், இந்தியாவின் ஜம்மு காஷ்மீர் மாநில மாவட்டமான பூஞ்ச் மாவட்டதின் ஒரு பகுதியாகும்.
இதன் தலைமையிடமாக ராவலாகோட்  உள்ளது. இம்மாவட்டத்தில் சுதன் மற்றும் அவான்  இன பழங்குடி இசுலாமிய மக்கள் அதிகம் வாழ்கின்றனர். பூஞ்ச் மாவட்டம் இமயமலையின் பிர் பாஞ்சல் மலைத்தொடரில் அமைந்துள்ளது.
பூஞ்ச் மாவட்டப் பிரிவினை
ஆங்கிலேயேர்களிடமிருந்து விடுதலையான இந்தியா - பாகிஸ்தான் நாடுகள் நடத்திய 1947 இந்திய பாகிஸ்தான் போரின் விளைவாக ஒன்றிணைந்த பூஞ்ச் மாவட்டம் இரண்டாக பிரிந்தது. பூஞ்ச் மாவட்டத்தின் மேற்கு பகுதி பாகிஸ்தான் கட்டுப்பாட்டிலும், பூஞ்ச் மாவட்டத்தின் கிழக்குப் பகுதி இந்தியாவின் கட்டுப்பாட்டிலும் உள்ளது.
வெளி இணைப்புகள்
பகுப்பு:ஆசாத் காஷ்மீர் பகுப்பு:பாக்கித்தானின் மாவட்டங்கள்
பௌ-ஒய்பி
பௌ-ஒய்பி அல்லது ஃபௌ-ஒய்பி அல்லது பௌலீமா அல்லது பௌரீமா என்பது பண்டைய மெய்டேய் புராணங்கள் மற்றும் மதத்தில் உள்ள விவசாயம், பயிர்கள், வளம், தானியங்கள், அறுவடை, நெல், அரிசி மற்றும் செல்வத்தின் தெய்வமாகும். அவர் பண்டைய புராணங்களில் ஒரு நாயகனான அகோங்ஜம்பாவின் காதலர். ஆனால் விதி காதலர்களை ஒன்றிணைக்க அனுமதிக்கவில்லை. எனவே, பௌ-ஒய்பி மற்றும் அகோங்ஜம்பா புராணங்களில் மறுபிறவி எடுத்தனர். மனித உலகத்தை செழிக்க கேகே மொய்லாங் ராஜ்யத்திற்கு தாங்சிங் அனுப்பினார். அகோங்ஜம்பாவுடனான அவரது காதல் பற்றிய புனைவுகள், மொய்ராங் காங்லீரோல் புராணக்கதைகளின் அவதாரங்களின் காவிய சுழற்சிகளின் ( மொய்ராங் சையோன் ) ஒரு பகுதியாக தாங்சிங் இயற்றியதாக நம்பப்பட்டது.
பௌவொய்பி என்பது அரிசியின் அதிபதி. எனவே, அவர் உமாங் லாய்களின் உறுப்பினராக இல்லை.
பௌவொய்பி மற்றும் பந்தொய்பி மற்றும் இமொய்னு உள்ளிட்ட பிற தெய்வங்களின் கதாபாத்திரங்கள், மெய்டேய் பெண்களின் செல்வாக்கு, தைரியம், சுதந்திரம், நீதி மற்றும் சமூக மரியாதை ஆகியவற்றை சித்தரிக்கின்றன. பளபளக்கும் கருங்கல்லானது தெய்வத்தின் உருவம் என்று மெய்டடேய் மக்கள் நம்புகிறார்கள். இது தானியக் களஞ்சியத்தின் மண் பானைக்குள் வைத்திருந்தால், அது பிரகாசிக்கும் வரை நல்ல அதிர்ஷ்டத்தையும் செழிப்பையும் தரும் என்று நம்பப்படுகிறது.
சொற்பிறப்பியல்
பௌவொய்பி அல்லது பௌலீமா என்பதன் பொருள் மெய்டேயில் (மணிப்பூரி) நெல்லின் பெண்மணி ஆகும். பௌ(ஃபௌ) என்றால் "உமி இல்லாத அரிசி ", "ஓய்பி" என்பது பெண்பால் பின்னொட்டு "ஐ" உடன் "ஒய்பா" ("ஆக" என்று பொருள்) வினைச்சொல்லில் இருந்து பெறப்பட்டது.
விளக்கம்
பௌ-ஒய்பி மிகுந்த அன்பு கொண்ட தெய்வம். அவள் பல மனிதர்களை காதலித்தாலும் யாருடனும் நிரந்தரமாக வாழவில்லை. அவள் பல இடங்களுக்குச் சென்று பல மனிதர்களுடன் காதல் செய்தாள். பின்னர் அவர்களை நிராகரிக்க மட்டுமே செய்தாள். சில காலம் தனக்கு பிடித்த காதலனுடன் வாழ்ந்து பின்னர் அவரை விட்டு பிரிந்து சென்றுள்ளாள். செல்வம் நீண்ட காலம் நீடிக்காது என்பதை அவளுடைய இயல்பு குறிக்கிறது. பழங்காலத்தில் அடிக்கடி போர்களும் இயற்கை சீற்றங்களும் நிகழ்ந்தன. எனவே, நெல்லின் தெய்வம் மனிதகுலத்திற்கு ஆதரவளிப்பதில் மிகவும் பொருத்தமற்றதாக விவரிக்கப்படுகிறது.
மெய்டேய் கலாச்சாரத்தின் படி, நெல் அல்லது அரிசியை புறக்கணித்ததன் மூலம் பௌ-ஒய்பியின் கோபம் தூண்டப்பட்டது. அம்மனுக்கு அர்ப்பணிக்கப்பட்ட சடங்குகள் மற்றும் சடங்குகள் தொடர்ந்து செய்யப்பட்டன. இதன் மூலம், விவசாயிகளுக்கு வரக்கூடிய துரதிர்ஷ்டங்கள் தவிர்க்கப்பட்டன.
புராணம்
சிறிது நேரம் கழித்து, பௌவொய்பி அகோங்ஜம்பாவின் வீட்டிற்குச் சென்றார். அவர் ஒரு பழங்குடிப் பெண்ணாக மாறுவேடமிட்டார் ( ஹானுபி அல்லது ஹானுபி ). அகோஞ்சம்பா அங்கு இல்லையென்பதால் அகோஞ்சம்பாவின் தாய் அவளுக்கு நல்ல விருந்தோம்பல் கொடுக்கவில்லை. அகோங்ஜம்பாவின் தாயார் பௌவொய்பியை (பழங்குடியினப் பெண்ணாக மாறுவேடமிட்டு) துடைக்கும் துடைப்பத்தால் அடிக்கவிருந்தார். துடைப்பம் தேவியைத் தொட்டால், அவளுடைய மந்திர சக்திகள் அனைத்தும் போய்விடும். எனவே, பௌவொய்பி ஒரு கோழிப்பண்ணையுள் தப்பி ஓடினாள். அவள் தன்னை ஒரு கோழியாக மாற்றிக்கொண்டாள். அகோஞ்சம்பாவின் அம்மா அவளைப் பின்தொடர்ந்து கோழியின் எண்ணிக்கையை எண்ணினாள். கோழியின் எண்ணிக்கையை அதிகமாகவும் இல்லை குறைவாகவும் இல்லையெனக் கண்டுபிடித்தாள். எனவே, அவள் தன் வீட்டிற்குத் திரும்பினாள். அசுத்தமான மற்றும் துர்நாற்றம் வீசும் கோழிக் கூடத்திற்குள்ளே பௌவொய்பி இரவைக் கழித்தாள். அடுத்த நாள், அவள் மீண்டும் ஒரு அழகான கன்னியின் அசல் வடிவத்தை ஒளிரும் உடையில் எடுத்தாள். அகோஞ்சம்பாவின் தாயை வெளியே வருமாறு அழைத்தாள். அவளிடம் ஒரு இரவைக் கழித்ததற்கான கட்டணத்தை அவளிடம் கொடுக்க விரும்புவதாகச் சொன்னாள். அவள் வீட்டின் முன் முற்றத்தின் நடுவில் தன் உடலில் இருந்து ஒரு பெரிய தங்கத் தானியக் குவியலை வைத்தாள். பின்னர், தென்கிழக்கு நோக்கி பயணித்த இடத்தை விட்டு வெளியேறினாள். அகோஞ்சம்பாவின் தாய் ஆச்சரியமடைந்தார்.
கதையின் மற்றொரு பதிப்பில், பௌவொய்பி யெனகாவில் (வீட்டின் இடது அல்லது வலது பக்கம்) ஒரு இரவு தங்கினார். தேவி தங்கியிருந்த இடம் ஃபாயெங் ( ஃபை அல்லது பாய் என்றால் தங்குவது ) என்று அறியப்பட்டது.
பின்னர், அகோங்ஜம்பா வீட்டிற்குத் திரும்பினார், முற்றத்தின் முன் ஒரு மலை போல உயரமான தங்க தானியக் குவியலைக் கண்டார். என்ன என்று கேட்டபோது அவனுடைய அம்மா எல்லாக் கதையையும் சொன்னாள். அந்தப் பெண்மணி பௌவொய்பி என்பதை உணர்ந்தார். உடனே அவளைப் பின்தொடர்ந்தார். வழியில், அவர் அவளைக் கண்டுபிடித்தார். வீட்டிற்குத் திரும்பி ஒன்றாக வாழுமாறு அவளை கெஞ்சினார். ஆனால் அவள் அவரது முன்மொழிவை மறுத்துவிட்டாள். அந்த பிறவியில் தங்கள் வேலையைச் செய்ய அவர்கள் ஒன்றாக இருக்க வேண்டியதில்லை என்று அவள் அவரிடம் சொல்லிவிட்டு சோகத்துடன் விட்டு சென்றாள்.
பௌவொய்பி தென்கிழக்கு நோக்கி பயணித்தபோது, அவள் ஒரு ஆற்றங்கரையை அடைந்தாள். ஆற்றின் ஆழம் அவளுக்குத் தெரியாது. அப்போது ஆற்றின் மறுகரையில் மான் ஒன்று தோன்றியது. நதி ஆழம் குறைந்ததா இல்லையா என்று மானிடம் கேட்டாள். நதி ஆழமாக இல்லை என்று மான் பொய் சொன்னது. பௌவொய்பி ஆற்றில் இறங்கினார். அவளுக்கு நீச்சல் தெரியாததால் நீரில் மூழ்கி இறந்தாள்.
அங்கு ஒரு சிறிய இங்கம்ஹாய் மீனும் நீந்திக் கொண்டிருந்தது. நீரில் மூழ்கிய தேவியை அடுத்த ஆற்றங்கரையின் கரையை அடைய அது உதவியது. அவள் சிறிய உயிரினத்திற்கு நன்றி தெரிவித்ததோடு, பளபளக்கும் தண்ணீரில் கண்ணாடியைப் போல் அது ஒளிரும் என்றும் ஒரு வரம் கொடுத்தாள். பாடகர்கள் மீனின் கதையை சொல்லும் போதெல்லாம் அதன் வெள்ளி அழகுக்காக எப்போதும் புகழ்வார்கள் என்று அவள் வரமளித்தாள்.
பிறகு, மானைப் பார்த்து முறைத்தாள். மான் மற்றும் அதன் அனைத்து இனங்களும் தன் படைப்பான நெல்லை உண்ண முயன்றால், அவற்றின் பற்கள் அனைத்தும் உதிர்ந்துவிடும் என்று சபித்தாள். அதனால், இன்றும், மான்கள் தங்கள் பற்கள் உதிர்ந்துவிடுமோ என்ற அச்சத்தில் நெல் சாப்பிடுவதில்லை.
வழிபாடு
2. வெள்ளைச் சீலையாஇத் தாங்கும் 4 குச்சிகள்
4. ஏழு வகைநெல்
5. ஏழு லைரெம்பிகளுக்கும் உடைகள்
7. ஒரு கொடி
8. சமையலுக்காக ஒரு பானை ]]
பொய்னு (நவம்பர்-டிசம்பர் இடைமுக மாதம்) என்பது மெய்டேயில் சந்திர மாத அறுவடை மாதமாகும். அப்போது தானியக் களஞ்சியத்தை யாரும் தொந்தரவு செய்யக்கூடாது. அதன் அடுத்த மாதமான வாக்சிங் (டிசம்பர்-ஜனவரி இடைமுக மாதம்) பௌ-ஒய்பி தேவியை வழிபடும் நேரமாகும்.
பிரத்யேகமாக தயாரிக்கப்பட்ட இடத்தின் நான்கு மூலைகளிலும் பௌ-ஒய்பி தேவிக்கு பழங்கள் மற்றும் காய்கறிகள் வழங்கப்படுகின்றன. இடம் 3 பிரிவுகளாக பிரிக்கப்பட்டுள்ளது. ஒவ்வொரு பிரிவிலும், விதைகள் விதைக்கப்படுகின்றன. கருங்கோழி பலியிட்டும், அரிசி சாராயம் அளித்தும் அம்மனை மைபாக்கள் அழைக்கின்றனர்.
முந்தைய ஆண்டு பயிர் விளைச்சல் நன்றாக இருந்தால், அந்த ஆண்டும் நல்ல விளைச்சலைத் தருமாறு மைபா அம்மனை வேண்டிக் கொண்டார். முந்தைய ஆண்டு பயிர் அறுவடை திருப்திகரமாக இல்லாவிட்டால், அந்த ஆண்டு பூச்சிகள் இல்லாத திருப்திகரமான பயிர்களைத் தருமாறு மைபா தெய்வத்தை வேண்டிக் கொண்டார்.
கதிரடித்த பிறகு, ஃபௌ கூபா (நெல்/அரிசி என்று அழைப்பது) சடங்கு செய்யப்படுகிறது. பௌகரோல் ( பௌகரோன்) என்பது நெல்லின் ஆவியை வரவழைப்பதற்கான ஒரு பாடலாகும்.
அபரிமிதமான பயிர் விளைச்சலைப் பெற, மெய்டேய் மக்கள் ஃபௌகோ எஷீ பாடுகிறார்கள். இது பொதுவாக அறுவடையின் போது பாடப்படுகிறது. தானியக் களஞ்சியத்தில் பயிர் சேமித்து வைப்பதற்கு முன் இது செய்யப்படுகிறது. பௌஒய்பி தேவி அரிசியின் கடவுளான பௌ நின்தௌவுடன் வணங்கப்படுகிறார். அறுவடைக்குப் பின், முந்தைய ஆண்டு மகசூல் இருமடங்காக உயர வேண்டும் என, விவசாயிகள் இரு தெய்வங்களுக்கும் பிரார்த்தனை செய்தனர்.
விவசாயிகளுக்கு தீங்கு நடந்தால் , ஃபௌ கூபா (நெல்/அரிசி என்று அழைக்கப்படும்) விழா அடிக்கடி நடத்தப்படுகிறது. நெல்/அரிசி திருடுதல் அல்லது எரித்தல், மாடு போன்ற விலங்குகள் களத்தில் அத்துமீறி நுழைவது போன்றவை தவறான நிகழ்வுகளாக அத்தீங்கு இருக்கலாம். இவை அனைத்தும் தேவி இல்லாததால் ஏற்பட்டதாக மக்கள் நம்புகின்றனர். எனவே, அவர்கள் தெய்வத்தை தங்கள் இடங்களில் தங்க வைக்கும் சடங்குகளையுச் செய்கிறார்கள்.
இதுபோன்ற சந்தர்ப்பங்களில், அரிசியுடன் கூடிய சாரெங் மீன் மிக முக்கியமான பிரசாதமாகும். மசாலாப் பொருட்கள் இல்லாமல், மூலிகைகளால் சமைக்கப்பட வேண்டும்.
ஷரோத்கைபாம் (சொரோகைபம்) குடும்ப உறுப்பினர்கள் பண்டைய காலங்களில் பௌஒய்பி தெய்வத்தை அழைக்கும் பொறுப்பை ஏற்றிருந்தனர்.
மற்ற தெய்வங்களுடன் தொடர்பு
பௌவொய்பி தேவி பெரும்பாலும் பந்தோய்பி தேவியின் வெளிப்பாடாக அடையாளம் காணப்படுகிறார். பல புராணக்கதைகள் உருமாற்றத்திற்குப் பிறகு பாந்தோய்பி பௌவொய்பி ஆனார் என்று கூறுகின்றன. அவர் லீமரேல் சிதாபியின் அவதாரமாகவும் கருதப்படுகிறார். இது தாய் பூமியின் உயர்ந்த தெய்வம் ஆகும்.
உருவப்படம்
பௌலீமா தேவி பெரும்பாலும் பண்டைய மட்பாண்டங்களில் தோன்றுகிறார். ஒரு பானையில் அமர்ந்திருக்கும் வட்டமான கருங்கல்லில் உருவம் பெற்றிருக்கிறார். இது தானியக் களஞ்சியத்தின் உள்ளே உள்ள நெல்மணிகளின் மேல் வைக்கப்பட்டும். இது நேரடியாக தரையில் வைக்கப்படுவதில்லை. தேவியை மதிக்கும் வரை, தானியக் களஞ்சியத்தில் தானியங்களுக்குக் குறைவில்லை என்ற நம்பிக்கை மக்களிடையே உள்ளது.
இராமேசுவர்லால் கப்ரா
இராமேசுவர்லால் கப்ரா (Rameshwarlal Kabra) இந்தியாவைச் சேர்ந்த ஒரு தொழிலதிபராவார். கிராமப்புற மற்றும் பழங்குடி சமூகங்களில் பணியாற்றியதற்காக 2018 ஆம் ஆண்டில் இவருக்கு இந்திய குடியரசுத் தலைவர் ராம்நாத் கோவிந்த் அவர்களால் பத்மசிறீ விருது வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:இந்தியர்கள்
ஷாமிலி
பேபி ஷாமிலி என்றும் அறியப்படும் ஷாமிலி (Shamili) மலையாள, தமிழ், கன்னடா மற்றும் தெலுங்கு திரைப்படங்களில் நடித்துள்ள ஒரு இந்திய நடிகை ஆவார். மனநலம் பாதிக்கப்பட்ட குழந்தை அஞ்சலி என்னும் கதாபாத்திரத்தில் 1990 இல் வெளிவந்த திரைப்படமான அஞ்சலியில் நடித்திருந்தார். அவரது சிறப்பான நடிப்புக்காக பாராட்டுப் பெற்றார். மேலும் குழந்தை நட்சத்திரத்திற்கான தேசியத் திரைப்பட விருது கிடைத்தது. மல்லூடி என்னும் மலையாள திரைப்படத்தில் ஆழ்துளை கிணற்றில் மாட்டிக்கொண்ட குழந்தையாக நடித்ததற்கு சிறந்த குழந்தை கலைஞருக்கான கேரளா மாநில திரைப்பட விருதைப் பெற்றார்.
ஆரம்ப வாழ்க்கை
இவர் ஒரு நடிகர்கள் குடும்பத்தில் இருந்து வந்தவர் ஆவார். இவர் நடிகர் ரிச்சர்ட் ரிஷி மற்றும் நடிகை ஷாலினி ஆகியோரின் தங்கை ஆவார். இவர் பாபு மற்றும் ஆலிஸ் இணையருக்குப் பிறந்தவராவார். அவரது தந்தை பாபு திரைப்படங்களில் நடிக்கும் நோக்கத்துடன் சென்னைக்கு குடிபெயர்ந்தவராவார். பின்னர் அவர் தனது பிள்ளைகள் மூலம் தனது இலட்சியம் நிறைவேற்றிக்கொண்டார்.
தொழில்
இரண்டு வயதில் ஷாமிலி தமிழ் சினிமாவில் நடிக்கத் தொடங்கினார். தமிழில் மணிரத்னத்தின் அஞ்சலி திரைப்படத்தின் வழியாக மிகப்புகழ் பெற்று பல படங்களில் குழந்தை நட்சத்திரமாக நடித்தார். இப்படத்தில் இவர் ஒரு மனவளர்ச்சிக் குறைபாடு கொண்ட குழந்தையாக நடித்தார். இது இவருக்கு சிறந்த குழந்தை கலைஞருக்கான தேசிய திரைப்பட விருதைப் பெற்றுத் தந்தது.
ஓய்! (2009) என்னும் தெலுங்கு திரைப்படத்தில் சித்தார்த் உடன் இணைந்து கதாநாயகியாக முதல் முறை நடித்தார். 2010 மற்றும் 2015 ஆம் ஆண்டுகளுக்கு இடையில், ஷாமிலி சிங்கப்பூரில் படித்து வேலை செய்தார். தமிழில் விக்ரம் பிரபுவுடன் இணைந்து வீர சிவாஜி என்னும் திரைப்படத்தில் நடித்தார்.
வெளி இணைப்புகள்
பகுப்பு:தமிழ்த்திரைப்பட குழந்தை நட்சத்திரங்கள் பகுப்பு:கேரள மாநில திரைப்பட விருது வென்றவர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:சென்னை நடிகைகள் பகுப்பு:இந்தியத் திரைப்பட நடிகைகள்
பையூர் ஊராட்சி, கிருஷ்ணகிரி
பையூர் ஊராட்சி (Paiyur Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள காவேரிப்பட்டினம் வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5143 ஆகும். இவர்களில் பெண்கள் 2508 பேரும் ஆண்கள் 2635 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காவேரிப்பட்டணம் ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
1560
ஆண்டு 1560 (MDLX) பழைய யூலியன் நாட்காட்டியில் திங்கட்கிழமையில் துவங்கிய ஒரு நெட்டாண்டு ஆகும்.
முதற்பொருள் (தொல்காப்பியம்)
உலக மக்களும், உயிரினமும் இயங்குவதற்கு முதலாக உள்ள பொருள் முதற்பொருள். மக்கள் வாழும் நிலம் ஒருவகையான முதற்பொருள். நிலத்தின் இயக்கம் காலத்தைத் தோற்றுவிக்கிறது. எனவே காலம் ஒருவகை முதற்பொருள். காலத்தை ஆண்டு நோக்கில் பார்ப்பது பெரும்பொழுது. தமிழர் பார்வையில் இது ஆறு பருவம். காலத்தை நாள் நோக்கில் பார்ப்பது சிறுபொழுது. தமிழர் பார்வையில் பகலில் 3 சிறுபொழுது. இரவில் 3 சிறுபொழுது. ஆக 6 சிறுபொழுது.
தொல்காப்பியர் காலத்தைப் பொழுது என்கிறார். கால மாற்றத்தைப் பொழுதின் (சூரியனின்) இயக்கத்தை அடிப்படையாக வைத்துத்தானே அளவிடுகிறோம்.
திணையும் நிலனும்
திணைமயக்கம் நிகழும்போது நிலமயக்கம் இல்லை. கருப்பொருள் மயங்கும். உரிப்பொருள் மயங்காது.
திணையும் பொழுதும்
பகுப்பு:தொல்காப்பியம்
வருக்கக் கோவை
உயிரும் மொழிமுதல் உயிர்மெயும் வருக்கத்து அடைவில் வருபொருள் துறையில் கலித்துறை வழுத்தும் இயல்பது வருக்கக் கோவை.
உயிரெழுத்துக்கள், உயிர் மெய்யெழுத்துக்கள் ஆகியவற்றில் ஒவ்வொன்றும் ஒவ்வொரு பாட்டின் முதலில் முறையே வரும்படி பாடுவது வருக்கக் கோவை எனப்படும். பாடுபொருள் அகத்துறைப் பொருளாக இருக்கும்.
இந்த முறையில் நீதிகளைக் கூறும் நூல் வருக்கமாலை எனப்படும்.
மேற்கோள்கள்
பகுப்பு:சிற்றிலக்கிய வகைகள்
நவம்பர் 2014
நவம்பர் 2014 (November 2014), 2014 ஆம் ஆண்டின் பதினோராம் மாதமாகும். இம்மாதம் ஒரு சனிக்கிழமையில் துவங்கி 30 நாட்களின் பின்னர் ஞாயிற்றுக்கிழமையில் முடிவடைந்தது. தமிழ் நாட்காட்டியின் படி கார்த்திகை மாதம் நவம்பர் 17 திங்கட்கிழமை தொடங்கி, டிசம்பர் 15 திங்கட்கிழமை முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் மொகரம் மாதம் அக்டோபர் 26 துவங்கி நவம்பர் 23 இல் முடிவடைந்தது.
இறப்புகள்
பகுப்பு:2014
விசயவாடாப் போர்
விசயவாடாப் போர் 1068-இல் வீரராஜேந்திர சோழன் கீழான சோழர் படைக்கும், தற்போதைய ஆந்திரப் பிரதேசத்திலுள்ள விசயவாடா நகருக்கு அண்மையில் ஏழாம் விஜயாதித்தனால் வழிநடத்தப்பட்ட மேலைச் சாளுக்கியர் படைக்கும் இடையில் இடம்பெற்றது. இப்போரின் மூலம் சோழர் வெங்கியை மீளவும் பெற்றுக் கொண்டனர்.
கே. பாலசுப்பிரமணியன்
'''கே. பாலசுப்ரமணியம் '(K. Balasubramanian'') என்பவா் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அண்ணா திராவிட முன்னேற்றக் கழக வேட்பாளராக 1980 மற்றும் 1984 தேர்தல்களில் சீர்காழி தொகுதியில் போட்டியிட்டு தமிழக சட்டமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய அரசியல்வாதிகள்
சல்லிய பருவம்
சல்லிய பருவம் மகாபாரதத்தின் 18 பருவங்களுள் ஒன்பதாவது பருவம் ஆகும். கர்ணன் போரில் இறந்த பின்னர் சல்லியன் படைத் தலைமைப் பொறுப்பு ஏற்றுப் போரிட்ட காலப் பகுதியின் நிகழ்வுகளை இப்பருவம் விளக்குகின்றது. சல்லியன் ஒரு நாள் மட்டுமே படைத் தலைமைப் பொறுப்பில் இருந்து அன்றே தருமரின் கையால் மடிகிறான். இதனால் இப்பருவம் இறுதி நாளான ஒரு நாட் போர் நிகழ்வுகளை மட்டுமே விபரிக்கிறது. சகுனியும் இதே நாளில் சகாதேவனுடன் போரிட்டு இறக்கிறான். பெரும்பாலானோர் இறந்து மிகச் சிலரே எஞ்சியிருந்த நிலையில், துரியோதனன் ஏரியொன்றுக்குட் சென்று மறைந்து கொள்கிறான். வீமன் அப்பகுதிக்குச் சென்று துரியோதனனை இழிவாகப் பேசி அவனை வெளியே வரவைத்து அவனுடன் கதாயுதப் போர் செய்கிறான். கண்ணனின் தூண்டுதலால், போர் முறைக்கு மாறாக, வீமன் துரியோதனனைத் தொடையில் அடித்துக் கொல்கிறான்.
வெளியிணைப்புக்கள்
பகுப்பு:மகாபாரத பருவங்கள் பகுப்பு:குருச்சேத்திரப் போர்கள்
சேய்க்குப்புரா
சேய்க்குப்புரா (Sheikhupura, உருது மொழி: شَيخُوپُورہ‎) நகரம் சேய்க்குப்புரா மாவட்டத்தின் தலைநகரம் ஆகும். இது பாகிஸ்தானின் பஞ்சாப் மாகாணத்தில் அமைந்துள்ளது. இது ஒரு முக்கிய தொழில் நகரம் ஆகும். லாகூர் நகருக்கு வடகிழக்கே 35 கிலோமீட்டர்கள் தொலைவில் அமைந்துள்ளது. இந்நகரம் வரலாற்றுச் சிறப்புமிக்க இடங்களுள் ஒன்றாகும். இந்நகரம் பொதுவாக கிலா சேய்க்குப்புரா (Qila Sheikhupura) என்று அழைக்கப்படுகிறது. ஏனெனில் முகலாய மன்னர் ஜஹாங்கீர் கட்டிய கோட்டை ஒன்று இந்நகரில் அமைந்துள்ளது. சேய்க்குப்புரா என்பது ஜஹாங்கீரின் மற்றுமொரு பெயரான ஷேய்க்கு (Sheikhu) என்பதிலிருந்து வந்தது. ஜஹாங்கீரின் தந்தையான அக்பர் இப்பெயரைச் சொல்லியே ஜஹாங்கீரை அழைப்பார்.
மேற்கோள்கள்
பகுப்பு:பாகிஸ்தான் நகரங்கள்
பிரெட் கவிங்டன்
பிரெட் கவிங்டன்  (Fred Covington , பிறப்பு: அக்டோபர் 29 1912, இறப்பு: சூலை 3 1995), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1935-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிரெட் கவிங்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:1921 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:1995 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
கலக்கப் போவது யாரு? (நிகழ்ச்சி)
கலக்கப் போவது யாரு என்பது 2005 ஆம் ஆண்டு முதல் விஜய் தொலைக்காட்சியில் ஒளிபரப்பாகும் மேடைச் சிரிப்புரை அடிப்படையாகக் கொண்ட உண்மைநிலை  நகைச்சுவை நிகழ்ச்சி ஆகும்.
இத்தொலைக்காட்சி நிகழ்ச்சி 9 பருவங்களாக நடந்துள்ளது. இந்நிகழ்ச்சியில் வெற்றிபெறும் நபர்களுக்கு காமெடி கிங் என்ற பட்டமும் பணங்களும் பரிசாகக் கிடைக்கின்றன. இந்த நிகழ்ச்சி மூலம் அறிமுகப்படுத்தப்பட்ட சிவகார்த்திகேயன் மற்றும் ரோபோ சங்கர் போன்றோர் தமிழ்த் திரைப்படத்துறையில் கதாநாயகனாக மற்றும் நகைச்சுவை நடிகராக நடித்து வெற்றியும் கண்டுள்ளனர். இதன் வழித்தொடராக 'கலக்கப் போவது யாரு? சாம்பியன்' (2017-2020) என்ற நிகழ்ச்சிகயும் ஒளிபரப்பானது.
பருவம் 1
இந்த நிகழ்ச்சியின் முதல் பருவம் 2005 ஆம் ஆண்டு ஒளிபரப்பானது. இந்த நிகழ்ச்சிக்கான நேரடி தேர்வுகள் தமிழ்நாட்டில் உள்ள பல நகரங்களில் நடந்தது. இந்த பருவத்தை உமா ரியாஸ்கான் என்பவர் தொகுத்து வழங்க, மதன் பாப் மற்றும் சின்னி ஜெயந்த் ஆகியோர் நடுவர்களாக இருந்தனர். இந்த பருவத்தின் வெற்றியாளர் கோவை குணா ஆவார்.
பருவம் 2
முதல் பருவத்தின் வெற்றியை தொடர்ந்து இதன் இரண்டாம் பருவம் 2006 ஆம் ஆண்டு ஒளிபரப்பானது. இந்த பருவத்தை நடிகை சொர்ணமால்யா என்பவர் தொகுத்து வழங்க, பாண்டியராஜன் மற்றும் சடகோபன் ரமேஷ் ஆகியோர் நடுவர்களாக இருந்தனர். இந்த பருவத்தின் வெற்றியாளர் சிவகார்த்திகேயன் ஆவார்.
பருவம் 3
இந்த நிகழ்ச்சியின் மூன்றாம் பருவம் 2007 ஆம் ஆண்டு ஒளிபரப்பானது. இந்த பருவத்தை சேது மற்றும் திவ்யதர்சினி ஆகியோர் தொகுத்து வழங்க, உமா ரியாஸ்கான் மற்றும் வி. சேகர் ஆகியோர் நடுவர்களாக இருந்தனர். இந்த பருவத்தின் வெற்றியாளர் ஆதவன் ஆவார்.
பருவம் 4
இந்த நிகழ்ச்சியின் நான்காம் பருவம் 25 சனவரி 2008 ஆம் ஆண்டு முதல் ஒவ்வொரு வெள்ளிக்கிழமைகளிலும் இரவு 10 மணிக்கு ஒளிபரப்பானது. இந்த நிகழ்ச்சிக்கான நேரடி தேர்வுகள் தமிழ்நாட்டில் உள்ள மதுரை, திருச்சி, தஞ்சாவூர், சென்னை மற்றும் கோவை போன்ற நகரங்களில் நடந்தது. இந்த பருவத்திற்க்கான நேரடி தேர்வில் 10000 மேற்பட்டோர் கலந்து கொண்டனர். அதில் 60 நபர்கள் மட்டும் தேர்வு செய்யப்பட்டனர்.
இந்த பருவத்தின் வெற்றியாளருக்கு 5 லட்சம் பணம் பரிசாக வழங்கப்படும் என்று அறிவிக்கப்பட்டது. அத்துடன் திரைப்படத்தில் நடிப்பதற்க்கான வாய்ப்பும் மற்றும் விஜய் தொலைக்காட்சியில் ஒளிபரப்பாகும் நிகழ்ச்சியில் கலந்து கொள்ளும் வாய்ப்பும் வழங்கப்பட்டது. இந்த பருவத்தை சேது மற்றும் திவ்யா ஆகியோர் தொகுத்து வழங்க, பாண்டியராஜன் மற்றும் உமா ரியாஸ்கான் ஆகியோர் நடுவர்களாக இருந்தனர். இந்த பருவத்தின் வெற்றியாளர் அர்ஜுன் ஆவார்.
பருவம் 6
இந்த நிகழ்ச்சியின் ஆறாவது பருவம் 2017 ஆம் ஆண்டு ஒளிபரப்பானது. இந்த பருவத்தை ரக்சன் மற்றும் ஜாக்லின் ஆகியோர் தொகுத்து வழங்க, தாடி பாலாஜி, ஈரோடு மகேஸ், சேது, பிரியங்கா மற்றும் ஆர்த்தி ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் வினோத் மற்றும் பாலா ஆவார்கள்.
பருவம் 7
இந்த நிகழ்ச்சியின் ஏழாவது பருவம் 2018 ஆம் ஆண்டு ஒளிபரப்பானது. இந்த பருவத்தை ரக்சன் மற்றும் ஜாக்லின் ஆகியோர் தொகுத்து வழங்க, தாடி பாலாஜி, ஈரோடு மகேஸ், சேது, பிரியங்கா மற்றும் ஆர்த்தி ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் அஜார் மற்றும் டி எஸ் கே ஆவார்கள்.
பருவம் 8
இந்த நிகழ்ச்சியின் எட்டாவது பருவம் 19 சனவரி 2019 முதல் சனி மற்றும் ஞாயிறு இரவு 9.30 மணிக்கு ஒளிபரப்பானது. இந்த பருவத்தை ஈரோடு மகேஸ் மற்றும் தாடி பாலாஜி ஆகியோர் தொகுத்து வழங்க,கோவை சரளா மற்றும் ராதா ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் நிரஞ்சனா ஆவார்.
பருவம் 9
இந்த நிகழ்ச்சியின் ஒன்பதாவது பருவம் 9 பெப்ரவரி முதல் 27 திசம்பர் 2020 ஆம் ஆண்டு வரை ஒவ்வொரு ஞாயிற்றுக்கிழமைகளிலும் மதியம் 1:30 மணிக்கு ஒளிபரப்பானது. இந்த நிகழ்ச்சியை அஜார் மற்றும் நவீன் தொகுத்து வழங்குகின்றனர். தமிழ்த் திரைப்பட நடிகை ரம்யா பாண்டியன், பிக் பாஸ் தமிழ் 3 புகழ் வனிதா விஜயகுமார், ஈரோடு மகேஷ், மதுரை மகேஷ் மற்றும் ஆதவன் ஆகியோர் நடுவார்களாகப் இருந்தனர்.
இந்த பருவத்தின் வெற்றியாளர் ஜெயச்சந்திரன், இரண்டாவது வெற்றியாளர் சிவா மற்றும் கிரி, மூன்றாவது வெற்றியாளர் மைகேல் ஆவார்கள்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் நகைச்சுவைத் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள்
மாந்தர்ரே
மாந்தர்ரே (Monterrey, ) மெக்சிக்கோவின் வடகிழக்கிலுள்ள நுவோ லியான் மாநிலத்தின் தலைநகரமும் மிகப்பெரும் நகரமும் ஆகும். மெக்சிக்கோவின் மூன்றாவது மிகப்பெரிய  பெருநகரத் தொகுப்பும் ஒன்பதாவது பெரிய  நகரமுமாகும். மாந்தர்ரே வடக்கு மெக்சிக்கோவின் வணிக மையமாகவும் பல பன்னாட்டு நிறுவனங்களின் இருப்பிடமாகவும் விளங்குகின்றது.
இந்த நகரம் மெக்சிக்கோவின் செல்வச்செழிப்பு மிக்க நகரங்களில் ஒன்றாக விளங்குகின்றது. 2017இல் இதன் மொத்த உள்நாட்டு உற்பத்தி US$142 பில்லியனாக இருந்தது. மாந்தர்ரேயின் கொள்வனவு ஆற்றல் சமநிலைப்படுத்திய தனிநபர் மொத்த உள்நாட்டு உற்பத்தி கிட்டத்தட்ட US$35,500 ஆக உள்ளது; இது நாட்டின் தனிநபர் உற்பத்தியான  US$18,800 போல இருமடங்கானது. இது உலக பீட்டா நகர்களில் ஒன்றாக கருதப்படுகின்றது. உலகப் பொதுவர் மாநகராகவும் போட்டிமிகு நகராகவும் உள்ளது. ஆழ்ந்த வரலாறும் பண்பாடும் உள்ள மாந்தர்ரே மெக்சிக்கோவின் மிகவும் முன்னேற்றமடைந்த நகரங்களில் ஒன்றாகும். இது மிகவும் "அமெரிக்கத்தனம்" கொண்ட நகராகவும் குறிப்பிடப்படுகின்றது.
முக்கியமான தொழில் மற்றும் வணிக மையமாக உள்ளதால் மாந்தர்ரேயில் பல மெக்சிக்கோ நிறுவனங்களின் தாயகமாக விளங்குகின்றது; குருப்போ அவாந்தே, இலானிக்சு எலெக்ட்ரானிக்சு, ஓக்ரேசா, CEMEX, வித்ரோ, OXXO, FEMSA, தினா, குரூப்போ ஆல்பா இங்குள்ள சில நிறுவனங்களாகும். இங்குள்ள பன்னாட்டு நிறுவனங்களாவன: சீமென்ஸ், அக்சென்ச்சர், டெர்னியம், சோனி, தோஷிபா, கேரியர், விர்ல்பூல், சேம்சங், டொயோட்டா, பாப்காக் & வில்காக்ஸ், டேவூ, பிரித்தானிய அமெரிக்க புகையிலை, நோக்கியா, டெல், போயிங், எச்டிசி, ஜெனரல் எலக்ட்ரிக், ஜான்சன் கன்ட்ரோல்சு, கமேசா, எல்ஜி, SAS நிறுவனம், குருண்ட்போசு, டான்போசு, குவால்போன், டெலிபர்பார்மன்சு
வடகிழக்கு மெக்சிக்கோவில், மாத்ரே ஓரியன்டல் மலையின் அடிவாரத்தில் மாந்தர்ரே அமைந்துள்ளது. இந்த குடியிருப்பை 1596இல் டியாகோ டெ மான்ட்மேயர் நிறுவினார். மெக்சிகோ விடுதலைப் போருக்குப் பின்னர் மாந்தர்ரே ஓர் முக்கியமான வணிக மையமாக மாறியது.
மேற்கோள்கள்
பகுப்பு:மெக்சிக்கோவிலுள்ள நகரங்களும் ஊர்களும்
வாகன ஆராய்ச்சி மேம்பாட்டு தொழிலகம்
வாகன ஆராய்ச்சி மேம்பாட்டு தொழிலகம் (Vehicle Research and Development Establishment) என்பது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆராய்ச்சி மையமாகும். இது மகாராட்டிர மாநிலத்தில் அஹ்மத்நகர் மாவட்டத்தில் வாகன் நகர் என்ற இடத்தில் அமைந்துள்ளது. இந்தியாவின் பாதுகாப்புத் தேவைகளைக் கணக்கில் கொண்டு இந்த ஆராய்ச்சி மையம் இலகுவான தடம் கொண்ட வாகனங்கள், சுழலும் சக்கரங்கள் கொண்ட வாகனங்கள், பீரங்கி வாகனங்கள், போன்ற அதி நவீன வாகனங்களை ஆராய்ச்சிகள் மூலம் உருவாக்குவதில் ஈடுபட்டுள்ளனர். இந்த மையத்தின் முக்கியமான நோக்கம், காலாட்ப்டைக்கு உகந்த போரிடும் வாகனங்கள், இலகுவான கவச தாக்குதல் வாகனங்கள், சுழலும் பட்டைகளுடன் கூடிய சக்கரங்களை தரையில் இழுத்துச் செல்லும் கவச வாகனங்கள் ஆகியவற்றை பல்வேறு பயன்பாடுகளுக்குத் தகுந்தவாறு வடிவமைத்து அமைத்து இந்திய இராணுவப் படையினருக்கு வழங்குவதாகும்.
மேற்கோள்கள்
பகுப்பு:இந்திய அரசு அமைப்புகள் பகுப்பு:இந்தியாவின் பாதுகாப்பு ஆய்வு நிறுவனங்கள்
வானியல் அலகு
வானியல் அலகு (astronomical unit, AU அல்லது ua) என்பது ஒரு நீள அலகு. இது அண்ணளவாக பூமியில் இருந்து சூரியன் வரையான தூரத்திற்குச் சமமாகும். வானியல் அலகின் தற்போது ஏற்றுக்கொள்ளப்பட்ட நீளம் 149 597 870 691 ± 30 மீட்டர்கள் (150 மில்லியன் கிலோமீட்டர்கள் அல்லது 93 மில்லியன் மைல்கள்) ஆகும்.
1976 இல் பன்னாட்டு வானியல் கழகம் வானியல் அலகுக்கான புதிய வரவைத் தந்தது. இதன் படி, 365.2568983 நாட்கள் சுற்றுக்காலம் கொண்டதும், சூரியனின் வட்டப் பாதையில் சுழலும் புறக்கணிக்கத்தக்க திணிவு கொண்டதுமான துணிக்கை ஒன்றிலிருந்து சூரியனின் நடுப் புள்ளி வரையுமான தூரம் ஒரு வானியல் அலகு என வரையறுக்கப்பட்டது. இந்த வரைவு பூமிக்கும் சூரியனுக்கும் இடையிலான சராசரித் தூரத்தை விட சிறிது குறைவானதாகும்.
எடுத்துக்காட்டுகள்
தூரங்கள் இங்கு சராசரித் தூரங்கள் ஆகும்.
கோவை சரளா
கோவை சரளா (பிறப்பு: ஏப்ரல் 7, 1962) முக்கியத் துணை வேடங்களில் நடிக்கும் ஒரு இந்தியத் திரைப்பட நடிகை, மற்றும் நகைச்சுவை நடிகை ஆவார். 25 ஆண்டு திரைப்பட வாழ்க்கையில், சரளா 750 க்கும் மேற்பட்ட படங்களில் நடித்துள்ளார். இவர் சிறந்த நகைச்சுவை நடிகருக்கான தமிழ்நாடு மாநில திரைப்பட விருது மற்றும் சிறந்த பெண் நகைச்சுவை நடிகைக்கான நந்தி விருது ஆகியவற்றை முறையே பூவெல்லாம் உன் வாசம் (2001) மற்றும் ஒரி நீ பிரேம பங்கரம் கனு (2003) ஆகிய படங்களில் அவரது நடிப்புக்காக வென்றுள்ளார்.
வானியல் அலகு
எடுத்துக்காட்டுகள்
சில மாற்றீடுகள்:
கோவை சரளா
தொலைக்காட்சி
தனிப்பட்ட வாழ்க்கை
வானியல் அலகு
வெளி இணைப்புகள்
பகுப்பு:வானியல் அலகுகள்
கோவை சரளா
தொலைக்காட்சி
கோவை சரளா திருமணம் செய்து கொள்ளவில்லை. அவர், தனது உடன்பிறந்தவர்களின் பிள்ளைகளை வளர்த்து வருகிறார்.
வெளி இணைப்புகள்
பகுப்பு:தமிழ்த் திரைப்பட நகைச்சுவை நடிகைகள் பகுப்பு:தமிழ்த் திரைப்பட நடிகைகள் பகுப்பு:கலைமாமணி விருது பெற்றவர்கள் பகுப்பு:தமிழ்ப் பெண் நகைச்சுவையாளர்கள் பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்திய நடிகைகள் பகுப்பு:தமிழ்நாட்டு நடிகைகள் பகுப்பு:1962 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:தமிழ்த் தொலைக்காட்சி நடிகைகள்
இளம் பழையன் மாறன்
இளம் பழையன் மாறன் என்பவன் வித்தை என்னும் ஊரிலிருந்துகொண்டு அரசாண்ட மன்னன். 9-ஆம் பதிற்றுப்பத்துத் தலைவன் இளஞ்சேரல் இரும்பொறைஇவனை வென்றான்.
இவன் பாண்டியக் குடிச் சிற்றரசனான பழையனின் தம்பி ஆவான். இளஞ்சேரல் இரும்பொறையால் வெல்லப்பட்ட சோழ அரசனும், பொத்தியார் என்னும் புலவனின் நண்பனும் ஆனவன் கோப்பெருஞ்சோழன். பாரி மகளிரைத் திருமணம் செய்கொள்ள மறுத்த விச்சிக்கோ. இந்த இருவரும் மாறன் காலத்தவர்கள்.
அண்ணன் பழையன் மோகூர் மன்னன். தம்பி இளம்பழையன் மாறன் வித்தை என்னும் ஊரில் இருந்துகொண்டு ஆண்ட மன்னன். இருவரும் சிற்றரசர்கள்.
அடிக்குறிப்பு
பகுப்பு:சங்ககால அரசர்கள் பகுப்பு:சேரர் போர்கள்
கேகன் பறக்கும் அணில்
கேகன் பறக்கும் அணில் (Hagen's flying squirrel)(பெட்டினோமிசு கெகெனி) என்பது இசுகுரிடே குடும்பத்தில் உள்ள கொறிக்கும் சிற்றினமாகும்.
வாழிடம்
இது இந்தோனேசியாவில் மட்டுமே காணப்படும் அகணிய உயிரி. இந்தோனேசியாவின் மேற்கு கலிமந்தன் மற்றும் சுமத்ராவில் இது காணப்படுகிறது.
விளக்கம்
இதன் காதுகளுக்கு முன்னும் பின்னும் நீண்ட, கடினமான முடிகள் உள்ளன. இதன் வால் அடர்த்தியான மயிருடன், மேலே கறுப்பு-சிவப்பு நிறமாகவும், கீழே கறுப்பு-சிவப்பு நுனிகளைக் கொண்டதாகவும் இருக்கும்.
மேற்கோள்கள்
பகுப்பு:இந்தோனேசியப் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் பகுப்பு:அணில்கள்
ஆண் பெண் இயல்புகள் (தொல்காப்பியம்)
அண்களுக்கும் பெண்களுக்கும் தனித்தனி இயல்புகள் உண்டு. ஆளுமைத் தன்மை உடையவரை ஆண் என்னும் சொல்லாலும், பேணும் தன்மை உடையவர்களைப் பெண் என்னும் சொல்லாலும் தமழ் வழங்குகிறது.
தொல்காப்பியர் இந்த வேறுபாட்டை உணர்த்துகிறார்.
தாய் தமிழியல்
தாய் தமிழியல் (Thai Tamil Studies) என்பது தாய் மொழி, தாய்லாந்து, தாய் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும். தாய் மொழியில் நூற்றுக்கணக்கான தமிழ்ச் சொற்கள் இடம்பெற்றுள்ளன. தொங்கம் (தங்கம்), கப்பல் (கம்பன்), கை (கை), கா (கால்), தொராசாப் (தொலைபேசி), தொராதாட் (தொலைக்காட்சி), நாளிகா (நாளிகை), மல்லி (மல்லி), வினாடி (வினாடி), கனா (கணம்), மாங்க் (மாங்காய்), சிந்தனா (சிந்தனை), பார்வே (பார்வை) எனப் பல தமிழ் சொற்கள் தாய் மொழியில் இடம்பெற்றுள்ளன.
மேற்கோள்கள்
பகுப்பு:தமிழியல்
ஸ்கார்ப்பியன்ஸ் (இசைக்குழு)
ஸ்கார்ப்பியன்ஸ் என்பவர்கள் ஜெர்மனியின் ஹேன்னோவர் பகுதியைச் சேர்ந்த ஹெவி மெட்டல்   /ஹார்டு ராக்   பேண்ட் இசைக்குழுவினர் ஆவர். அவர்களின் மிகச்சிறந்த 1980களின் ராக் தேசியகீதமான "ராக் யூ லைக் எ ஹரிக்கேன்" மற்றும் அவர்களின் சிங்கிள்ஸ் பாடலான "நோ ஒன் லைக் யூ", "செண்ட் மீ ஆன் ஏஞ்சல், "ஸ்டில் லவ்விங் யூ", மற்றும் "விண்ட் ஆஃப் சேஞ்ச்" ஆகியவற்றுக்காக மிகவும் புகழ்பெற்றவர்கள் ஆவர். இந்த இசைக்குழுவின் ஆல்பங்கள் உலகெங்கும் 100 மில்லியனுக்கும் அதிகமாக விற்பனையாகிவிட்டது, மேலும் அவை, விஹெச்1இன் தலைசிறந்த ஹார்டு ராக் கலைஞர்கள் நிகழ்ச்சியில் #46 இடத்தைப் பெற்றது. விஹெச்1 இன் 100 சிறந்த ஹார்டு ராக் பாடல் களில் "ராக் யூ லைக் ஏ ஹரிக்கேன்" என்பது 18வது இடத்தைப் பிடித்தது. 40 ஆண்டுகள் செயல்பட்ட பிறகு, இந்த இசைக்குழுவினர் நிகழ்ச்சி மற்றும் பதிவு இசையைத் தொடர்ந்து வருகின்றனர். ஜனவரி 24, 2010 -இல் இந்த இசைக்குழு, அவர்களுடைய வரவிருக்கும் ஆல்பமான ஸ்டிங் இன் தி டெயில் என்பதற்கான ஆதரவு சுற்றுலாவுக்கு பின்னர் ஓய்வு பெறப்போவதாக அறிவித்தனர்.